
Ekyokubulira  Abali  Mu  Protectorate  Yebuganda 
Ebigambo  Bya  Mongota. 


1.  Obulwade  bwa  Mongota  lero  bwakamaze  emyaka 
etano  okubonereza  era  nokutisa  abantu  abali  mu  Protectorate 
Yebuganda  era  okusinga  abo  abali  ku  lubalama  lwenyanja 
mu  Buganda  ne  mu  Busoga ; era  ne  mu  naku  zino  abali  ku 
nyanja  Muta  Nzige  munsi  ya  Bacope. 

2.  Abaganda  Nabasoga  nkumi  nenkumi  bamala  okufa 
era  webali  bangi  abalwade  lero.  Webali  abantu  bangi  abagasa 
enyo  munsi  nga  abavubi  era  nabavuga  ba  mato,  era  Nabasese 
era  nabo  abagulana  nabali  ku  bizinga  lero  abatufudeko. 

3.  Abensi  bona  abamagezi  abasako  omwoyo  ku 
bigambo  bina,  tebaleme  kutegera  nga  ensi  eterimu  bantu 
teba  nungi,  era  nga  abantu  bwebeyongera  okubera  bamanyi 
era  nabalamu  era  nabangi,  bwetyo  ensi  bweyeyongera  okubera 
nungi  kulwayo  era  ne  kulwabantu  bayo  : so  si  kulwa  ben  si 
boka  era  naye  kulwa  Bazungu  abali  munsi  muno.  Abantu 
kyebanava  bategera  ensonga  eyagaziza  Abagavumenti  okuziiza 
obulwade  buno  obutabuna,  ere  nokulokola  abantu  era 
nokulongosa  ensi  yabwe  bagitulemu  bulungi.  Era  banategera 
Abadaki  kyebava  batuma  omu  ku  basawo  balnve  abasinga 
amagezi,  era  nebawayo  ebintu  bingi  okugezako  okuziiza 
obulwade  obwo  obutagenda  munsi  yabwe  era. 

4.  Mongota  bweyatanula  okuja  mu  bantu  abensi, 
tewali  yamumanya  bulungi,  tebamanya  gyeyava  newakubade 
abantu  bwabakwata,  era  Nabazungu  nabo  tebamanya  nyo 
bulwade  obwo.  Abagavumenti  kyebava  bawayo  ebintu 
bingi,  era  Nabazungu  abagavumenti  bangi  bamala  ebanga 
dene  nga  banyikira  nyo  okufuna  amagezi  nga  bwebainza 
okuziiza  era  nokuwonya  obulwade  obwo. 

5.  Naye  tusalidwa  nyo  kubanga  tebanaba  kuvumbula 
dagala  eriwonya  obulwade  obwo  era  tulowoza  nga  abantu 
balilwawo  okulivumbula.  Naye  tukyanjukira  nyo  okulivum- 
bula  era  ne  lero  tumaze  okumanya  bingi  ku  bulwade 

obwo  byetuinza  okukakasa  dala,  era  kyetuva  tusubira 
okuinza  okuziiza  abantu  obutabakwata,  era  ne  mu  biro 
ebigenda  okuja  okuinza  okuziiza  obulwade  obuteyongera 
kubuna  nga  bwetulabye  bwebwabuna  mu  myaka  gino  etano 
egiise. 

6.  Naye  kye  kizibu  enyo  okubera  abantu  abatayagala 
kwebera,  era  kinabanga  kizibu  nyo  okubera  abensi  abo 
obutalwala  mongota  abatainza  kutwesiga  era  nokugezako 
okutubera  akatono  okubakuma.  Naye  tusubira  nga  amawanga 
agasinga  amagezi,  era  nokusinga  Abaganda  be  nyini 
abatumanyira  obulungi,  banagezangako  okutwesiga  era 
nokutubera  okukola  emirimu  gyetutegera  egiinza  okuziiza 
obulwade  obwo,  era  nokutukiriza  emirimu  gyona  egiva  mu 
magezi  ago  getunyikira  enyo  okufuna. 

7.  Ku  fe  abazungu  waliwo  batono  nyo  abalwala 
mongota  ne  mu  naku  ziri  nga  tetunaba  kumumanya  na  katono, 
era  ne  lero  nga  tumaze  okuiga  amagezi,  tetubusabusa  wabula 
nga  tunainzanga  okuwekuma  obulungi  era  ne  kufe  waliberawo 
batono  abalimulwala  Eya  abo  kufe  abali  mu  ltabi  akanene 
kubanga  babera  awamu  nabalwade  mongota  balioke  bakebere 
obulwade  obwo  abanyikira  okwekuma  tebatera  kumulwala 
kyemunavanga  mutegera  nga  tetwawayo  bintu  ebyo  byona 
nokunyikira  okwo  kwona  tulioke  twekume  obwekumi,  wabula 
tulioke  tukume  abo  bananyini  nsi.  Naye  era  nga  bwemaze 
okubagamba  abali  munsi  bwebalimala  okufuna  amanyi,  era 
nobulamu,  era  bwebalimala  okwala,  ensi  eriba  nungi  gyetuli 
era  ne  gyemuli. 

8.  Mongota  bweyatanula  okubuna,  abantu  bona 
balabye  nga  bwembategezeza  wagulu,  nti  Abazungu  bali 
tebatera  kumulwalako,  ne  lero  tutegede  nga  ensonga  zoka 
ezibalobera  obutamulwala,  kubanga  batera  okwambala  engoye 
nyingi,  era  ne  kulwemirimu  gyabwe  nempisa  zabwe,  era 
nokusinga  kubanga  batera  okusawa  amabanga  amagazi 
okwetolola  webasula,  era  ne  gyebakolera  emirimu,  era  ne 
gyebatundira,  era  ne  webatambulira,  kyebava  balema 
okulumwa  enyo  ebivu. 

9.  Naye  obanga  Abazungu  bainza  okuwona  emirundi 
mingi,  tutegerede  dala  nga  abensi  bangi  bandiinziza  okuwona, 
singa  bategera  amagezi  gakwo,  era  singa  bakiriza  okukwata 
empisa  enungi  nga  amagezi  gabwe  bwegali. 

10.  Kale  kyenva  njagala  okubategeza  amagezi 
aganainzanga  okubalokola  abangi,  era  nsubira  nga  bananyi- 
kiranga  nyo  nga  bwebanainzanga  okukwata  amagezi  ago. 

11.  Kyenva  nsoka  okubategeza  nga  bwenainza 
mpolampola  byetumaze  okutegera  ku  mongota,  era  ne  ku 
kivu  kye  nyini,  era  nengeri  abantu  bwebalwala  obulwade  obwo. 

12.  Ebivu  enaku  zona  byaberanga  wamu  nafe  awatali 
kubusabusa,  naye  okuinza  byali  tebiinza  kutuletera  bulwade, 
era  ne  kakano  tebiinza  wabula  nga  bwebyamala  okuluma 
om  untu  ahvade  mongota. 

13.  Kale  oluberyeberye  byali  tebiinza  okutulwaza 
kubanga  tewali  abalwala  mongota  bebyainza  okuluma. 
Naye  oluvanyuma,  mpozi  lero  emyaka  gyaise  nga  musanvu 
oba  munana  oba  okusingawo  kasokede  omuntu  alwala  mongota 
yaja  munsi  muno  ngavude  munsi  awali  mongota,  era  naleta 
obulwade  obwo  mu  musaigwe.  Tumanyide  dala  nga  ekyo 
kiinzika,  kubanga  twamala  okulaba  ekigambo  ekyo  munsi 
endala,  naye  abayo  baweredwa  omukisa  kubanga  tewali 
bivu  munsi  ezo,  nobulwade  nokweyongera  nebuteyongera. 
Tumanyi  nga  obulwade  buinza  okumala  ebanga  dene  nga 
buli  mu  rnubiri  gwomuntu,  mpozi  buinza  okumala  emyaka 
mingiko,  omuntu  ye  nyini  nga  tanaba  kulwala  nyo.  Kale 
oinulwade  oli,  (oba  mpozi  webali  bangiko)  yaja  natula  munsi 
muno,  mpozi  mu  Busoga,  mpozi  mu  Kyagwe  oba  mu  kifo 
ekirala,  tetuinza  kutegera  gyeyabera : naye  tumanyi  nga 
yabera  awali  ebivu  era  bweyalwala,  bweyali  nga  tanaba 
okufa  oba  okuvayo,  yasiga  obulwade  obwo  mu  bivu  ebingi 
ebyamuluma,  era  nabyo  nebisiga  abalala  olwokubaluma. 

14.  Tewali  ainza  okumanya  eyasoka  okuleta  obulwade 
obwo,  obanga  Muganda,  obanga  Musoga  eyatambula  okutuka 
ku  muga  Kongo,  obanga  Munubi,  oba  omuntu  omulala  eyava 
eyo,  oba  omudu  gwebaleta,  naye  tumanyi  nga  Abekongo 
bamala  emyaka  mingi  nga  balwade  mongota  kyetuva  tulowoza 
nga  yava  eri  okuja  gyetuli. 

15.  Abantu  aboluberyeberye  bwebalwala  nebafa  nga 
tewali  ainza  okutegera  engeri  yendwade  yabwe,  kubanga 
tewali  eyamala  okubulabako  eda,  naye  buli  muntu  eyalwala 
yasiga  ebivu  bingi,  nebyo  byasiga  abantu  abalala  bangi,  era 
oluvanyuma  bangi  bwebalinga  balwade  nebafa  mungeri  emu, 

abantu  nebatanula  okwebuzaganya  nti  “ buno  bwe  bulwade 
obugya  era  nabo  bona  ababulwalako  batera  okubongota  nyo 
era  nebafa  oluvanyuma”  Abaganda  kyebava  baita  obulwade 
obwa  Ivubongota  oba  Mongota. 

16.  Kale  era  tetuinza  kusubira  kuwona  nobuta- 
kwatibwa  bulwade  nga  tetunaba  kutegera  bwebusigibwa, 
naye  oluvanyuma  tuinza  okusubira  okubuwona ; kyenva 
njagala  abantu  bona  okunyikira  nyo  okutegera  ekivu 
bwekiinza  okugya  obulwade  ku  muntu  omu  nokubusiga 
abalala,  era  nagezako  okubategeza  ekintu  ekyo  ekibutwala 
nekyetuita  okusigibwa  bwekiri. 

17.  Okusigibwa  kuno  kawuka  katono  akalamu,  katono 
nyo  bwekati  nga  ekivu  ekimu  kiinza  okubera  nobwo  nkumi 
nenkumi : so  obutono  obwo  si  bwa  kitalo,  kubanga  obuwuka 
webuli  bungi  nyo  obumanyibwa  Abazungu  obusinga  enyo 
obuwuka  buno  obutono. 

18.  Akamu  kwabwo  bwekaingira  mu  muntu  kabera 
kalamu  nekeyongera  okuzala  bunabwo  mu  musaigwe  ne  mu 
nsanjabavu  ne  mu  bitundu  ebixala  oluvanyuma  nebubera 
nga  obusagwa  nebumu’ta.  Mazima  obuwuka  obwo  bwe  busagwa 
obulamu.  Bndwade  endala  nyingi  ziva  mungeri  eno,  naye 
tuweredwa  omukisa  kubanga  tezitera  ku’ta  nga  mongota. 

19.  Kale  obuwuka  buno  obutono  bubere  obulamu  ne  mu 
musai  gwomulwade  (naye  tebutera  kuberamu  bungi)  bwekityo 
ebiwuka  byona  ebiluma  omulwade  nebinywa  omusaigwe, 
olusi  birinywa  ne  ku  buwuka  buno  obutono : naye  mu  biwuka 
byona  w7abula  mu  kivu  kyoka  obuwuka  buno  obutono  bufa 
mangu,  ebiwuka  ebyo  nga  tebinaba  kubera  nenjala  nga  byagala 
okuluma  ate.  Naye  mu  bivu  obuwuka  buno  buwangala,  era 
tetunaba  kutegera  kisera  kyebuwangala,  era  bwebiluma 
abantu  oluvanyuma,  biingiza  obuwuka  buno  mu  musai  gwabwe, 
nabo  nebasigibwa,  era  oluvanyuma  olusi  mangu  nolusi  ebanga 
nga  liise  dene  nebalwala  mongota.  Naye,  mpozi  mulibuza  nti 
Mutegerede  ku  ki  nga  obuwuka  buno  obutono  bwebuleta 
mongota.  Tumanyide  dala  obutabusabusa  newakubade  nga 
tulude  nyo  era  twawayo  ebintu  bingi  okufuna  amagezi  ago. 

20.  Kyetuva  tutegera  ekigambo  ekyo,  kubanga  buli 
muntu  alwade  mongota  alina  obuwuka  buno  muye  era  tuinza 
okubulaba,  songa  tetuinza  okubulaba  mu  bantu  abalala.  Olusi 

tubulaba  mu  bantu  abafanana  okubera  balamu  dala,  naye 
oluvanyuma  nate,  olusi  ebauga  nga  lyamala  okuita  dene 
nyo  abantu  abo  nebalwala  ruongota. 

21.  Era  tumanyi  nti  bwetutwala  ku  musai  gwomuntu 
alina  obuwuka  buno  obusiga  mongota  netuguingiza  mu  kisolo 
nga  efukuzi  eryengeri  emu  oba  nkima,  efukuzi  eryo  oba 
enkima  eyo  eja  okulwala  mongota  netugenda  okulaba  mu  musai 
gwayo  obuwuka  obwo  obusiga  mongota  obutaliwo  oluberyeberye. 

22.  Tutegerede  ku  ki  nga  ebivu  byebitwala  okusigibwa 
okwo?  Tutegede  kubanga  abalwade  mongota  bagenda  munsi 
endala  awatali  bivu  era  nga  tewali  mulala  wabula  abalwade 
bali  bakwatiba  obuhvade  obwo.  Era  tumanyi  ekvo  kubanga 
bwetutwala  ebivu  netubinywesa  omusai  gwomuntu  alwade 
mongota,  era  oluvanyuma  tubilumisa  ku  nkima  oba  ku  fukuzi 
eryengeri  gyembagambye,  enkima  eyo  oba  fukuzi  eryo  eja 
okulwala  obulwade  obwo  nga  bweyandilwade  singa  twatwala 
ku  musai  gwomulwade  netuguingiza  mu  musai  gwe  kisolo  : 
oba  bwetukwata  ebivu  mu  kifo  awali  abalwade  mongota 
netubilumya  efukuzi  oba  nkima  eryengeri  eri,  ekisolo  ekyo 
tekirirema  kulwala  bulwade  bwekityo. 

23.  Ate  bwetukwata  ebiwuka  ebirala  ebyengeri  zona 
ebiluma  bwebityo,  netukola  nga  bwetwakola  ne  kivu,  tetuja 
kuinza  kutwala  obulwade  nebiwuka  ebyo  byona  ebirala. 
Era  nga  bwetweyongera  okutegera  ebingi,  bwetutyo  bwetwe- 
yongera  okukakasa  ekigambo  ekyo  nti  tewali  birala  wabula 
ebivu  byoka  ebiinza  okutwala  obulwade  obwo,  era  nga  abantu 
tebainza  kulwala  bulwade  obwo  wrabula  nga  kalumidwa 
ebivu. 


24.  Abadaki  kubanga  bamanyi  ekyo,  era  kubanga 
abasawo  bona  abamagezi  munsi  zona  bakiriza  ekyo,  kyebava 
batya  obuhvade  okubunya  abantu  babwe  mu  matwale  gabwe 
age  Busukuma  nensi  endala,  kubanga  bamanyi  nga  mu  bifo 
ebirala  ebivu  gyebiri  bingi,  naye  baweredwa  omukisa  kubanga 
okutusa  lero  tewali  alwade  mongota  eyagendayo. 

25.  Engeri  endala  ezebivu  gyeziri  ezitali  engeri  yafe 
eye  Buganda.  Tumanyi  nga  bino  bitwala  obuhvade  obulala 
obufanana  nga  mongota,  nebisiga  embalasi  nente,  nensola 
endala,  naye  obulwade  obwo  si  mongota.  Tetunaba  kukakasa 

nga  ebivu  bino  tebiinza  kutwala  era  ne  mongota,  naye 
tulowoza  nga  tebiinza,  kubanga  mongota  tabunanga  munsi 
ezo  awali  ebivu  ebyo,  era  awatali  ebivu  bye  Buganda. 

26.  Kale  tumanyi  nga  ebivu  byebitwala  obulwade 
obwo  nga  bibugya  ku  muntu  omu  okutwala  ku  muntu  omulala, 
era  nga  tewali  biwuka  birala  ebiluma  mu  Buganda  ebiinza 
okubutwala. 

27.  Era  tumanyi  nga  abantu  bebatwala  obulwade 
buno  okubugya  mu  kifo  ekimu  nokubutwala  awalala,  kubanga 
ebivu  tebitera  kutambula  wala  okuva  gyebyazalibwa.  Naye 
omuntu  bwatwala  obulwade  mu  kifo  awatali  bivu  tebuinza 
kukwata  abalala.  Twamala  okutegera  ebifo  awali  abalwade 
ba  mongota  abangi,  naye  tewali  bivu,  naye  enaku  zona  nga 
tumaze  okukemereza  nyo  abantu,  twategera  nga  abalwade 
bona  mu  biro  ebyeda  bali  baise  awali  bivu.  Era  ebifo  ebyo 
bwebyali  nga  biri  wala  nebifo  awali  bivu,  abalwade  basinga 
kubera  basaja,  kubanga  bo  be  batera  okutambula  enyo,  era 
nababadirira  be  bakazi  abatambula  akatonotono,  naye  abana 
abato  abalwade  be  batono,  kubanga  bo  tebatera  kutambula 
wala. 


28.  Kale  ebivu  byona  singa  bya’tibwa,  singa  tewali 
muntu  yandilwade  mongota  ate.  Naye  kubanga  tetuja 
kuinza  okubi’ta  byona,  kye  kirungi  okulowoza  bwetunainzauga 
okulcola  kubwafe. 

29.  Tumaze  okutegera  nga  ebivu  byali  tebiinza  kulwaza 
bantu  okutusa  abalwade  ba  mongota  bwebaja,  era  nga  abalwade 
ba  mongota  tebainza  kulwaza  balala  wabula  nga  balumidwa 
ebivu.  Era  tumaze  okutegera  nga  Abazungu  tebatera  kulwala 
mongota  kubanga  tebatera  kulumibwa  bivu.  Ebigambo 
ebyo  bikulu  kubanga  bitulaga  engeri  emu  eyobutalwala  mongoia 
era  nokuziiza  okusigibwa  obuteyongera.  Ndowoza  nga  buli 
muntu  aja  okutegera  nga  ekigambo  kimu  kyekitugwanira 
okukola  kwe  KUZIlZA  EBIYU  OBUTALUMA  ABALWADE. 

30.  Tetuja  kuinza  kuziiza  ebivu  byona  obutatuka  ku 
balwade  bona,  naye  bwetunagezangako  tunainzanga  okuziiza 
ebivu  bingi  obutaluma  balwade  bangi,  era  bwetunanyikiranga 
mu  kigambo  kino,  oluvanyuma  abantu  abanalwalanga  mongota 
mu  biro  ebigenda  okuja  banabanga  batono. 

31.  Kale  abalwade  emirundi  mlngi  tebainza  kwebera 
nyo,  era  bwetwagala  okuziiza  ebivu  obutabaluma  tunamala 
gabaziiza  obutagenda  ebivu  gyebibera.  Kale  tulowoze  obanga 
ekyo  kinainzika  era  obanga  tunainza  okukikola. 

32.  Ekigambo  ekyo  kye  kimu  nokugamba  nti  kitugwa- 
nira  okuziiza  abalwade  obutatuka  awali  madzi  kubanga 
tumanyi  nga  ebivu  enaku  zona  bibera  kumpi  namazi  mu  bifo 
awali  ekisikirize  ekinene.  Tebyagala  kubera  mu  mabanga 
amagazi  awatali  miti  mingi,  era  awatali  bisaka  newakubade 
bibira.  Okusinga  byagala  kisikirize  kyebisaka,  era  tebija  kuva 
ku  mazi  okuita  ewala  awali  amabanga  amerere  awatali  kisiki- 
rize. Kwe  kugamba  nga  tutegede  nga  tebiinza  kubera  awatali 
kisikirize  okumpi  namazi. 

33.  Mu  buli  kyalo  awali  mongota,  era  awali  ebivu 
kumpi  namadzi  abalwade  kibagwanira  okubera  awatali  kisiki- 
rize era  wala  na  madzi.  Kibagwanira  okuganirwa  dala  oku- 
genda  ku  madzi,  era  namadzi  gona  gebaba  nga  betaga  kibag- 
wanira okubaleterwa  banabwe  oba  abantu  abalala  abali  mu 
kyalo  ekyo.  Mu  byalo  bingi  abalwade  tebaja  kutwalibwa 
wala,  mpozi  ebanga  lya  bifuba  bikumi  bibiri  oba  bisatu,  oba 
mpozi  okutwalibwa  ku  mabali  golusozi  oluli  okumpi.  Eki- 
gambo ekyo  kija  kubera  kirala  kulwa  buli  kyalo  nga  bwekiri, 
naye  tekija  kwawula  balwade  okubagya  ewabwe  awali 
mikwano  gyabwe. 

34.  Naye  mpozi  muligamba  nti  “ Tetuinza  kutegera 
bantu  bwebalwade  mongota  nantiki,”  ekyo  kya  mazima,  naye 
bwebaliba  nga  balwade  nyo,  era  buli  muntu  yena  ainza  okute- 
gera  nga  balwade,  mu  kisera  ekyo  bwebatera  okugalamira  no- 
li webaka  okuva  enkya  okutusa  kawungezi,  era  bwebaliba  nga  bali 
kumpi  namazi,  ebivu  byona  nebibaluma  nebitwala  okusigibwa 
okusiga  abalala  bangi.  Kale  tuinza  okuziiza  ekigambo  ekyo 
obutabawo,  era  bwetutyo  tuja  okuziiza  ebivu  obutatwala  obu- 
Iwade  obwo. 

35.  Obanga  mu  buli  kyalo  awali  ebivu  abantu  bakiriza 
okukola  bwebatyo,  tetubusabusa  wabula  nga  abantu  bangi  baja 
kuwona  obutafa. 

36.  Naye  ekigambo  ekyo  tekimala  bigambo  byona 
byetunainzanga  okukola  era  byekitugwanira  okukola.  Maze 
okubabulira  bwemuinza  okuziiza  ebivu obutaluma  balwade,  naye 
kubanga  tetuinza  okutegera  enaku  zona  nga  abantu  ki  abatwala 

okusigibwa  okwo,  kubanga  abantu  emirundi  emingi  tebalwala 
nga  ebanga  telinaba  kuita  dene  kasokede  balumibwa  ebivu,  era 
kubanga  ebivu  webiri  bingi,  era  newakubade  nga  ebivu  ebirina 
okusigibwa  tebija  kubera  bingi  mu  kifo  kimu,  naye  tetuinza 
kutegera  bwebiri  ebirina  obusigibwa,  kulwensonga  ezo  zombi 
kyekiva  kitugwanira  enyo  okuziza  ebivu  obutaluma  balala  era 
nabatali  balwade. 

37.  Katulowoze  bwetunainzanga  okukola  ekyo. 

38.  Tuinza  okukikola  bwetulekayo  okusula  okumpi  na- 
madzi  netutasula  awali  ebivu  ebingi  enyo.  Kubanga  sikibi 
kuinza  kulumibwa  nga  mugenda  emuga  yoka  nga  okubera 
nebivu  enaku  zona  nga  gyebiri  ewamwe.  Naye  ekyo  kyoka 
tekimala.  Tumaze  okwogera  nga  tetuinza  ku’ta  bivu  byona, 
naye  tuliko  kyetuinza  okukola  okubikendezako  era  nokubigoba: 
kyekiva  kitugwanira  okusoka  okulowoza  nga  bwetunainzanga 
okukola  bwetutyo,  era  ne  mu  bifo  ki  mwetulisinga  okukola 
bwetutyo. 

39.  Entebbe  kumpi  ne  nyumba  ya  Balozi  enaku  tezinaba 
kuita  nyingi  kasokede  wabawo  ebivu  ebingi,  naye  lero  emiezi 
giise  ena  kasokede  bainza  okulaba  ekivu  ne  kimu  mu  bifo  ebyo 
gyebali  bakwata  ebikumi  nebikumi  mu  naku  eziise.  Ensonga 
ye  kigambo  ekyo  ino,  kubanga  twamala  okusawawo  ebibera 
byona  era  nebisaka  byona  ebiri  ku  lubalama  Iwe  nyanja,  era 
bwetutyo  twamala  okugyawo  ebisikiriza,  nebivu  okuinza  nga 
tebikyainza  kuberawo,  kyebyava  byona  byamala  okufa  oba 
okugenda  awalala.  Kyetuva  tutegera  nga  tunainzanga  okubi- 
goba  noku’ta  bwetutyo  ne  mu  bifo  ebirala. 

40.  Ivale  tetuinza  kugyawo  bisagazi  byona  era  nebi- 
saka byona  ebyetolola  enyanja  yona,  kyekiva  kitugwanira  oku- 
lowoza ebif'o  ebyo  byebirimu  ebivu  gyebisinga  okukolera  abantu 
obubi.  Kubanga  mu  bifo  ebyo  byekitugwanira  okunyikira 
okubigyawo.  Kale  ebifo  ebyo  bye  bifo  gyebinasinganga  okulu- 
mira  abantu  abasinga  obungi. 

41.  Era  ebifo  abantu  abasinga  obungi  gyebaliinza  oku- 
lumirwa  ze  nyumba  era  ne  byalo  ebiri  okumpi  namadzi,  emiga, 
abantu  abomukyalo,  oba  abomukisulo,  oba  abomunyumba  gye- 
bagenda  okusena  amadzi : era  ebifo  amato  gyegatera  okugoba, 
oba  gyegaterekebwa : era  nobutale  obuli  okumpi  ne  nyanja 

nemyalo  gyona,  eranamakubo  agaita  okumpi  namadzi:  era  ozu- 
singa  amakubo  agava  mu  nyanja  negagenda  mu  bifo  ebyo 
byetwogedeko  engulu. 

42.  Kale  mu  bifo  bino  kitugwanira  okunyikira  oku- 
gyawo  ebivu,  oba  okubikendezako  obungi  bwabyo.  Era  oku- 
kola  bwekutyo  tewali  ekisinga  okusawa  ebibera  byona  nebi- 
saka  byona  ebiri  ku  mabali  ge  nyanja  mubifo  ebyo,  era 
nokutema  amakubo  amagazi  enyo  okuva  ku  bifo  ebyo  okutuka 
ku  byalo  oba  ku  butale  oba  kungudo  eziri  kumpi. 

43.  Kale  kakati  maze  okubategeza  ebigambo  ebikulu 

bibiri  bwekibagwanira  okukola: — * 

(1)  Okuziiza  ebivu  obutaluma  abalwade  mongota,  era 

(2)  Okugezako  okukendeza  ku  mwendo  gwebivu  mu 
bifo  ebyo  abantu  gyebanasinganga  okulumirwa:  okuziiza  ebivu 
obutaluma  abalamu  so  si  kubiziiza  obutaluma  abalwade  boka. 

0 

44.  Okutukiriza  ekigambo  ekyoluberyeberye  kitugwa- 
nira obutakiriza  abalwade  kugenda  kumpi  namadzi  era  noku- 
baletera  amazi  gabwe  gebanetaganga. 

45.  Okutukiriza  ekigambo  ekyokubiri  kitugwanira 
okusawa  ebibera  byona  era  nebisaka  byona  ebiri  kumpi 
nenyanja,  mu  bifo  ebyo  walioke  wabere  banga  eryebigere  nga 
kikumi  oba  bikumi  bibiri  obuwanvu  ku  mabali  genyanja  era 
nobugazi  bwa  bigere  nga  amakumi  atano  oba  kikumi,  abantu 
bona  mwebanainzanga  okugenda  era  ebivu  gyebitatera  kubalu- 
mira.  Era  kitugwanira  okubera  namakubo  amagazi  okuva  mu 
bisawe  bino  nokuita  mu  bibira. 

46.  Muinza  okutegera  nga  bwemunakolanga  ekigambo 
ekyokubiri,  kwe  kusawa,  munaberanga  ne  mu  kigambo  ekyo- 
luberyeberye, kubanga  ebivu  ebiinza  okuluma  abalwade  bwebi- 
kendera,  bwebatyo  abalwade  tebatera  kulumibwa. 

47.  Abagavumenti  baja  okugezako  okubabera  okukola 
ebigambo  ebyo  byombi  byembabulide,  kubanga  bategerede  dala 
nga  bwemunaba  nga  mukola  bwemutyo  bangi  baja  okuwona 
obutafa,  era  oluvanyuma  abalwade  banaberanga  batono  nyo. 

Naye  tetuinzenga  okutukiriza  obulungi  ebigambo  ebyo  byona 
kulwamwe  wabula  nga  bwemunanyikiranga  okutubera.  Fe 
tetuinza  kuziiza  balwade  bona  obutatuka  ku  madzi.  Mwe 

muinzamweka  okukola  ekigambo  ekyo  buli  muntu  mu  kyalokye. 
Temuja  kuwayo  bintu  oba  kufuba  nyo  okukola  bwemutyo: 
naye  munamalanga  gasako  omwoyo  ebanga  dene  okutukiriza 
ebigambo  ebyo.  Era  kinabanga  kirungi  nyo  bwemunabanga 
nga  muinza  okukuma  abakazi  bamwe  era  nabana  bamwe  era 
nemikwano  gyamwe  obutafa  mongota. 

48.  Era  mu  bigambo  ebyokusawa  ebibera  nebisaka 
ebyetolola  amadzi  awali  ebivu,  maze  okubabulira  ebifo  bwebiri 
ebisanide  okulongosebwa  bwebityo.  Omulimu  ogwo  gunaba- 
nga  munene,  kubanga  bwemunabanga  mumaze  okusawa,  ki- 
nabagwaniranga  okukuma  ekifo  nga  ekisawe,  okusimbamu 
lumonde  oba  emere  endala  efanana  bwetyo  eteinza  kuletera 
ebivu  ekisikirize : mpozi  entungo  obaebinyuwebwa  binamaianga. 
Tunainzanga  okubalaga  amabanga  aganetagibwanga  okusayi- 
bwa  wegenkana,  era  ne  bifo  ebisanira  okusayibwa  mu  bifo  ebyo 
ebisawe  gyebyetagibwa.  Naye  mu  naku  zino  abo  bona  abasena 

* amadzi  gabwe  awali  ebivu  kibagwanira  okufcanula  okusawa 
awali  amadzi,  kubanga  temuinza  kusobya  nokuitirira  mu  kusa- 
wa  ebanga  dene:  naye  kubanga  ebifo  ebyokusayibwa  biri  bingi, 
tunamalanga  gakiriza  okusawa  amabanga  ago  goka  aganainza- 
nga  obuziiza  ebivu  obutaja  mu  kifo  kimu  mu  buli  kifo  ekisawe 
gyekinetagibwanga,  abantu  bona  balyoke  bagendengayo  awatali 
kutya : era  bwetunanyikiranga  okukisako  omwoyo  tuja  okuiga 
amabanga  aganetagibwanga  mu  buli  kifo  wegenkana. 

49.  Manyide  dala  nga  ebigambo  biri  bingi  ku  mongota 
byemunalaba  nga  bizibu  okubitegera:  era  kulwensonga  ezo 
mpozi  omwoyo  gulibagwa  wala  olwokutukiriza  ebigambo  bya- 
nge  byona.  Manyi  nga  mu  biro  ebyeda,  fe  fena  Abazungu  era 
nabensi  twaziizibwa  nga  tulowoza  nti  okuwangula  mongota 
ebigambo  ebiri  bingi  bwebityo  ebyetagibwa  okukolebwa,  nga 
tetuja  kuinza  kubisobola,  era  olwensonga  eyo  tub  nga  tetu- 
naba  kunyikira  kukola  kigambo  ne  kimu. 

50.  Naye  njagala  mutegere  nga  lero  tutegede  nga 
twasobya  mu  kulowoza  bwetutyo,  era  twandisose  da  okukola 
nga  bwetwali  tuinza,  naye  twali  tetunaba  kutegerera  dala  ebi- 
gambo byetwali  tutegede.  Njagala  mutegere  nga  buli  kigambo 
kyetunainzanga  okukola,  newakubade  nga  kitono,  kinagasanga 
okukolebwa,  era  oluvanyuma  kinaletanga  obulungi.  Mujukire 
nga  buli  mulwade  alobedwa  obutalumibwa,  era  ne  buli  kyalo 

awali  ebivu  ekisayibwa,  era  biili  katale,  ne  buli  muga  ogulongo- 
sebwa,  kinaziizanga  ebivu  bingi  obutatwala  kusigibwa  ok  wo,  era 
kinazizanga  bangi  obutasigibwa,  era  enaku  nga  ziita  abantu 
balisinga  nyo  obutatera  kukwatibwa  bulwade  obwo. 

51.  Mujukire  era  nga  mu  bivu  bingi,  ebitwala  okusigi- 
bwa  tebitera  kubera  bingi:  kyekiva  kisinga  obulungi  omuntu 
okulumibwa  emirundi  emitono  okusinga  emirundi  emingi,  kuba- 
nga  bwatyo  mpozi  aliwona  obutalumibvva  ekivu  ekirina  okusigi- 
bwa. 

52.  Era  ebivu  ebiri  okumpi  ne  kyalo  ekitasayibwa,  oba 
akatale  oba  muga  ogutalongosebwa,  oba  ekifo  ekirala  kyona 
abantu  gyebagenda  bangi,  bija  okusinga  okutwala  okusigibwa 
okukira  ebivu  ebyo  ebiri  ku  nyanja  oba  ku  tale  lyomuga  abantu 
gyebagenda  abatono:  kyekiva  kibera  ekibi  okulumibwa  ebivu 
ebitono  awali  abantu  abangi  okusinga  okulumibwa  ebivu  ebingi 
awali  abantu  abatouo. 

53.  Obanga  onomalanga  gagenda  ku  mabali  gomuga 
okunaba  oba  kuscna  amazi  mpozi  awali  ekivu,  kikugwanira 
okunyikira  okugendanga  mumakya,  oba  obude  nga  bugenda  oku- 
ziba,  kubanga  ebivu  tebitera  kubaluma  nyo  mu  bisera  ebyo, 
naye  biluma  nyo  omusana  nga  gvvase. 

54.  Awali  abalwade  mongota  abangi,  era  awali  abantu 
abangi  era  nebivu  ebingi,  waliwo  kabi  kanene  mulemo  oku- 
kwatibwa  obulwade,  naye  obanga  tunainzanga  okuziiza  abalwade 
obutaberayo  bangi,  era  nebivu  obutaba  bingi,  era  nebanga 
eryokuluina  bweliuaberanga  tono,  abantu  tebaja  kuinza  ku- 
kwatibwa amangu  obulwade  obwo. 

55.  Maze  okubabulira  nga  ensi  tetera  kubera  nomu- 
gaso  awatali  bantu  bangi,  era  nabantu  bwebeyongera  okuba 
abangi  era  nokubera  nobulamu  bungi  obwomubiri,  era  nokutula 
obulungi,  ensi  yabwe  eneyongeranga  okubera  nungi  eri  abantu 
bayo.  Kale  Abagavumenti  kyebava  bagala  okubawonya 
mongota,  mwe  era  nabo  balioke  bafune  omugaso  munsi. 

56.  Era  nkubulide  nga  Abazungu  tebatya  mongota 
kubwabwe,  kubanga  eda  bali  tebanaba  kumulwala  nyo,  era  ne 
lero  baja  kusala  amagezi  ago  gembabulide  mu  bit'o  byabwe 
byona.  Kale  temuinza  okubusabusa  wabula  nga  Abagavu- 
menti bamala  okuwayo  era  bakyawayo  ebintu  bingi  era  nokute- 

gana  okungi  balioke  bakume  mwe  be  nyini  era  nabantu  bamwe 
era  temuinza  kulowoza  nga  bandikoze  bwebatyo  singa  teba- 
subira  oluvanyuma  kuwangulira  dala  obulwade  obwo. 

57.  Kale  mugezeko  m wen  a okukola  nga  bwetubaga- 
mbye  nti  kirungi  okukola  kuhvamwe,  era  obanga  emirimu 
gibainze  muje  eri  Abagavumenti  mubabuze  okubabera  era 
nokubawa  amagezi,  era  tunanyikiranga  okubabera  Dga  bwetu- 
nainzanga. 

58.  Mu  biro  ebyeda  endwade  endala  ezi’ta  abantu 
zarnala  oku’ta  abantu  mu  Bungereza  ne  mu  Bulaya  abasinga 
abo  aba’tibwa  mongota  Ebuganda  Nebusoga,  naye  kubanga 
twamala  okutegera  endwade  ezo  bwezasigibwa,  era  kubanga 
twamala  okunyikira  nyo  okukwata  buli  kagambo  akainza 
okuziiza  abantu  obutazilwala,  zakendera  nokukendera  ne  lero 
okuzitya  tetukyazitya  newakubade  nga  tetunaba  kufuna  da- 
gala  eriinza  okuziwonya. 

59.  Tusubira  nga  ekigambo  ekyo  kiribawo  mu  bulwade 
bwa  mongota,  newakubade  nga  mpozi  tetuja  kuinza  kuvu- 
mbula  dagala  eribuwonya.  Kubanga  fena  tumanyi  nga  tetu- 
inza  kugyawo  bulwade  obwo  amangwago,  naye  abantu 
abalwade  bwebalikendera,  era  nebivu  bwebirikendera  abantu 
gyebakung’anira:  abantu  abaja  okusigibwa  nabo  balikendera, 
okutusa  abalwade  bwebalirabika  abatono  enyo  mu  bifo  ebitali 
bimu,  era  nabo  baliinza  okukumibwa  mangu  nokuziizibwa 
obutalumibwa  bivu  ebiinza  okusiga  abalala. 

60.  Kale  njagala  mutegerere  dala  nga  sinaba  okuba- 
gamba  nti  ebigambo  ebyo  byombi  byembategezeza  nga  kirungi 
okubikola  binamalanga  byoka,  oba  binamalanga  okugyawo 
obulwade  mu  bifo  byoua,  naye  bye  bigambo  ebikulu  bibiri 
byemunainzanga  okwekolera,  era  nsubira  nga  bwemunabanga 
nga  mukiriza  okutubera  binainzika  okukolebwa  mu  Buganda 
era  ne  mu  bifo  ebirala  era  bij a kulolsola  abantu  bangi. 

61.  Tumanyi  nga  ebifo  webiri,  okusinga  mu  Busoga 
ne  ku  bizinga,  ebivu  webitambula  ebanga  deneko  okuva  ku 
ma’zi  era  mpozi  abayo  banam ala  gasawa  amabanga  amagazi : 
era  nebifo  ebirala  webiri  awali  abalwade  abangi,  era  nabantu 
mu  bifo  ebyo  balyetaga  okuberwa  nyo  okusinga  abali  walala. 
Kale  tunamalanga  gakola  nga  bwetunainzanga  mu  buli  kifo. 
Era  obanga  tulaba  ebigambo  ebirala  byetunainzanga  okukola 

kinatugwaniranga  okugezako  okubikola,  era  tukyasubira  nga 
balivumbula  edagala  eriinza  okuwonya  mongota.  Era  naye 
newakubade  nga  bwebaliba  nga  bavumbula  edagala  eryo, 
kitugwanira  okunyikiranga  nga  bwetunainzanga  okuziiza 
obulwade  obwo  obwekitalo. 

62.  Era  waliwo  ekigambo  ekirala  kyenjagala  okuba- 

bulira,  naye  kikulu  newakubade  nga  mpozi  muinza  okuki- 
nyoma.  Ekigambo  ekyo  kikino,  nti  Mwena  kibagwanira 
okutegerera  dala  ekivu  ekyo  ekitwala  mongota  bwekifanana: 
kubanga  olusi  bwetubuza  Abaganda  okutuletera  ebivu  ebyo, 
batuletera  nsowera  endala  eziinza  okuluma  so  si  kivu  kj^e 
nyini,  newakubade  nga  mpozi  biitibwa  erinya  limu  nti  “kivu”: 
era  olusi  batubulira  nga  ebivu  gyebiri  egindi,  songa  bwetumala 
okutukayo  tusangayo  ensowera  endala  eziluma  abantu  so  si  bivu. 
Ebivu  bilabika  byoka  awali  kisikirize  kinene  ku  lubalama 
lwamadzi,  era  tebigenda  wala  okuva  ku  madzi,  naye  ensowera 
endala  eziluma  zirabika  wona  wona.  Kale  kyekinavanga 
kibagwanira  okutegerera  dala  ebivu  ebyo  bwebifanana,  kuba- 
nga bwemunabanga  nga  temubimanyi  temuja  kuinza  ku- 
tegera  obanga  webiri  mu  bifo  ebirala  nantiki  tewali:  era 

temuja  kuinza  kutegera  gyekibagwanira  okusawa,  era 
obanga  ebisawe  bino  bibigobye,  era  temuja  kuinza  kuwona 
okulumibwa. 

63.  Kale  tuja  okutesa  okubawa  abantu  bona  aba- 
gala  okulaba  ebivu  bwebifanana  ebanga  eryokubilaba. 

64.  Sogede  mu  banga  bwenjogede  nga  tetuinza  ku- 
bera  bantu  abatayagala  okwebei’a  boka,  kubanga  twalaba 
nga  tuziizibwa  nyo  abantu  be  nyini.  Twagambanga  abantu 
Ekyagwe  ne  mu  bifo  ebirala  ebiri  ku  lubalama  lwenyanja 
nti  “Musula  wano  awabi  awali  bivu  bingi  nabalwade  ba 
mongota  bangi,  era  bwemunaberanga  nga  bwemuli  kakati 
temuleme  kufa  bulwade  obwo,  mwe  nabantu  bamwe  bona, 
naye  bwemunagyangawo  enyumba  zamwe  nemuzizimba  wa- 
lako  nenyanja,  era  nemusawa  olugudo  olugazi  okutuka  ku 
nyanja  gyemugenda  bulijo,  akabi  kamwe  kaliba  katono  oku- 
singa  lero.”  Oba  twagamba  abalala  nti  “Musula  mu  bibera 
bingi  amadzi  nga  gabali  kumpi  erui  nerui,  ebivu  webiri 
bingi  era  ne  mongota  gyali  oba  obulwade  obwo  bunatuka 
mangu,  Obanga  temuinza  kusawa  bibera  bino  byona 
okugoba  ebivu,  kibagwanira  okugyawo  enyumba  zamwe 

nokuzizimba  walako  awalungi,  era  nokusawa  olugudo  ku 
nyanja  gyemugenda  okusena  ama’zi,  kubanga  bwemutakola 
bwemutyo  temulirema  kulwala  mwena  mongota  nokufa 
mulifa.”  Abantu  olusi  nebadamu  nti  “Bajaja  bafe  babe- 
ranga  wano  nebafira  wano,  nafe  tetwagala  kuvawo : 
bwetunamalanga  gafa  kale  tufe.”  Kale  omuntu  yena 
kumwe  anainzanga  okudamu  ku  bantu  abali  ngabo  nokuba- 
gamba  nti  “Bajaja  bamwe  bwebaberanga  wano  obulwade 
bwa  mongota  bwali  tebunaba  kumanyibwa  era  nebivu  byali 
tebiinza  kuba’ta.  Singa  bategera  nga  bwetutegera  lero  teba- 
ndibade  basirusiru  kubera  wano  mu  kifo  ekifanana  nga 
kino  nebatanyikira  kwekuma.”  Era  nemuinza  okwogera 
•araazima  nti  “Mwe  abogera  era  abakola  bwemutyo  mwelo- 
woza  mweka,  era  nemulowoza  okutula  kwamwe  kwoka, 
omuntu  kwatainza  kulowoza.  Abana  bamwe  batya  ? bernu- 
leka  gyebainza  oku’tibwa  era  abatanaba  kukula  okutegera 
akabi  bwekali  nokwerokola.  Era  mikwano  gyamwe  neba- 
liranwa  bamwe  batya  ? Gyebali  muliyongera  akabi  akokufa 
kubanga  bwemuba  nga  mulwala  obulwade  obwo,  mulilwayo 
nga  muli  baiwade,  era  kubanga  muli  mu  kifo  ekifanana 
bwekityo  mulisiga  ebivu  bingi  ebinainzanga  okutwala  obu- 
lwade 'eri  abaliranwa  bamwe  era  neri  bagenyi  bamwe  era 
neri  bantu  abaja  okulambula  ekyalo  kyamwe : era  namwe 
mweka  nga  mugenda  mu  butale  ne  mu  bifo  ebirala  mulii- 
nza  okusiga  ebivu  wona  wemunagendanga.” 

Go.  Kale  mulabye  bwekibagwanira  buli  munfcu  yena 
okunyikira  okwekuma  obutatwala  mongota  kulwa  balala 
era  ne  kululwe:  era  nabo  abatagezako  kumusegulira  abo 
ke  kabi  eri  abantu  abalala  bona. 

66.  Kale  buli  muntu  kyanavanga  anyikira  nga  bwana- 
inzanga  okukola  nga  bwekimugwanira  mu  kigambo  kino : 
era  nokubera  abalala  okukola  nga  bwekibagwaniranga. 


( Erinya)  AUBREY.  D.  P.  HODGES. 
Medical  Officer  in  Charge 
S.  S.  Extended  Investigations . 

August  31st.  1906 . 

Nzikiriza  nesanyu  ekigambo  Dr.  Hodges  kyeyambuza 
okwongera  ebigambo  ebitono  okunyuweza  ebibye  nga  biku- 
bibwa  ekyapa. 


(Erinya)  ALBERT  R.  COOK. 

Avgust  31st,  1906. 


Maze  oknsoma  ebigambo  bya  magezi  munarige  Dr. 
Hodges  byeyawandikira  Abaganda  okubategeza  ebya  mongota, 
era  njagala  okubabulira  bwendowoza  ebigambobye  bya  10a- 
gezi,  era  Abami  Abaganda  era  nabantu  bona  bwebaliba  nga 
bakwata  amagezige,  obulwade  obwo  obwekitalo  tebulirema 
kukendera,  era  buligwawo  dala  mu  bifo  ebirala. 

Mwe  Abaganda  mulina  olugero  nti  “Lubale  mbera 
ngotadeko  nembiro”  kale  lero  Ivatonda  yateka  mu  mutima 
gwa  munafe  oyo  okubawa  amagezi  amalungi  era  gye  mirimu 
gyamwe  okunyikira  okutukiriza  ebigambobye  byona. 


(Erinya)  ALBERT  R.  COOK. 

Namircmbe. 


